**Jegyzőkönyv**

**Nagykovácsi Nagyközség Önkormányzat**

**Képviselő-testületének rendes nyílt üléséről**

**Az ülés helye: Öregiskola Közösségi Ház és Könyvtár**

**2094 Nagykovácsi Kossuth L. utca 78.**

**Időpontja: 2018. február 22. (csütörtök) 17 óra**

**Meghívott képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, Dr. Szabó András Lajos képviselő, Tegzes Endre képviselő, dr. Fegyveres-Fiskál Gábor alpolgármester

**Meghívottak:** dr. Major Miklós Budakeszi Járási Hivatal vezetője, dr. Klein Ferenc Német Nemzetiségi Önkormányzat elnöke. Oktatási, kulturális, sport, turisztikai és környezetvédelmi bizottság tagjai: Kropkó Péter, Gerlóczyné Furulyás Katalin. Pénzügyi és településfejlesztési bizottság tagjai: Horváthné Holéczy Katalin, Erdélyi Zoltán. Ügyrendi, összeférhetetlenségi, jogi és külső kapcsolatok bizottság tagjai: dr. Lovas András, dr. Borók György. Egészségügyi és szociális bizottság tagjai: Pintér Tünde, Karczewicz Ágnes. Diószeghy Tünde Öregiskola Közösségi Ház és Könyvtár vezetője, Fehér Imre Nagykovácsi Általános Iskola igazgatója, Szabó Orsolya Kispatak Óvoda vezetője, Kántor Ágnes NATÜ Kft. ügyvezetője, Móczár Ágnes Lenvirág Bölcsőde és Védőnői Szolgálat intézményvezetője, Braczkó Gábor Budakeszi Rendőrőrs parancsnoka

**Meghívottak a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető

**Megjelent képviselők:** Kiszelné Mohos Katalin polgármester, Szemesy Barbara alpolgármester, Bánóczi Margit képviselő, Fodor Attila képviselő, Gerely Gábor képviselő, Honti Zoltán képviselő, dr. Klein Katalin képviselő, dr. Szabó András képviselő, Tegzes Endre képviselő

**Megjelentek a hivatalból:** Papp István jegyző, dr. Halmosi-Rokaj Odett aljegyző, Györgyi Zoltán főépítész, Grégerné Papp Ildikó osztályvezető, Perlaki Zoltán osztályvezető, Kissné Szalay Erzsébet jegyzőkönyvvezető

**Megjelentek továbbá:** dr. Major Miklós Budakeszi Járási Hivatalvezető, Pintér Tünde EÜB tag, Szabó Orsolya Kispatak Óvoda vezetője, Móczár Ágnes, Kosztoványi Éva Lenvirág Bölcsőde és Védőnői Szolgálat, Kántor Ágnes NATÜ Intézmény vezetője, Kiszel István, Horgas Péter

**Kiszelné Mohos Katalin polgármester:** Szeretettel és nagy tisztelettel köszöntöm a megjelenteket. Jelenleg éppen az üléssel párhuzamosan zajlik a véradás, és örömteli, hogy sorban állnak a véradók. Nagyon szépen köszönjük a lakosságnak, hogy a véradást ilyen komolyan veszik. Véradáskor nagyon szép számban szoktak megjelenni a nagykovácsi lakosok, jobb eredményeket szoktak hozni, mint a nagyobb lakosságszámú települések. Reméljük, hogy ez a továbbiakban is így lesz.

Még egy örömhírrel szeretném folytatni. Bizonyára már a Facebookon sokan látták a hírt, hogy a nagyon rossz állapotú buszmegállók végre lecserélésre kerülhetnek a közeljövőben, ahogy a képviselőtársaim már erről tudnak. Több potenciális jelöltet is megkerestünk, természetesen a BKK-val kezdve, akik annyit tudtak vállalni, hogy a balesetveszélyes, rossz buszmegállókat esetlegesen elszállítják, ha mi ezt kérjük. Újat felállítani viszont nem áll módjukban. Szerencsére sikerült egy olyan reklámcéget találni, amely vállalta buszmegállók felállítását reklámfelületért cserébe. Ezen kívül az önkormányzat részére is biztosít a buszmegállókban egy bizonyos reklámfelületet, és reméljük, hogy egész Nagykovácsi lakosságának megelégedésére kerülnek a megállók lecserélésre. Természetesen, ami a legfontosabb, hogy megszűntetjük ezzel a balesetveszélyt.

Másik hír, ami még a legutóbbi ülés óta történt, hogy sajtóhelyreigazítási kérelemmel éltem a Cinke magazin kiadásával kapcsolatosan, és most a helyreigazítást várjuk, hiszen valótlan állítások szerepeltek ebben a kiadványban. Remélem, hogy a helyreigazítás meg fog történni.

Nagyon jó hír még, hogy január elején megtörtént a műfüves kispálya átadása is, az ünnepségen a sportért felelős államtitkár asszony, dr. Szabó Tünde is részt vett. A futballpályával együtt adtuk át a fitnesz sportparkot is. Nagy öröm, hogy ezeket most már egyre többen tudják használni, ha a mai napon meghatározzuk a pálya használatának feltételeit.

Szintén örömhír, hogy a Kaszáló utcában elkészült az árok 130 m-es szakaszának a felújítása, ezt vis maior keretből tudtuk megvalósítani, illetve folyamatban van a megrongálódott Ady Endre utcai vízelvezető ároknak a helyreállítása is.

Szintén az utolsó testületi ülés óta történt, és örömteli hír, hogy a felnőttorvosi rendelő felújítására, korszerűsítésére közel 30 millió Ft-ot nyertünk BM támogatásból. Azt gondolom, hogy már ez is nagyon régóta várat magára és nagyon jó hír, hogy az idei évben ezt is meg tudjuk valósítani.

Térjünk is át a mai napirendjeinkre. Megállapítom, hogy a Képviselő-testület 9 fővel, teljes létszámban jelen van, tehát határozatképes. Úgy látom ügyrendi hozzászólásra jelentkezik dr. Klein Katalin.

**dr. Klein Katalin**: A buszmegállókkal kapcsolatban szeretnék egy rövid hozzászólást tenni, és nem szeretnék ünneprontó lenni. Ami engem személy szerint zavar, illetve több lakostól kaptam ezzel kapcsolatban észrevételt, hogy ez a hír a Facebookon jelent meg először. Ezt követően szereztünk tudomást mi képviselők arról, hogy a szerződés aláírásra került. Biztosan nagyon jó hír az utazóközönség számára egy kulturált buszmegálló látványa, ugyanakkor többünkben felmerült az a kérdés, hogy illik-e ez ide Nagykovácsiba. Tudom, ez most nem kérdés. mert az egész az anyagi létről, vagy nem létről szól, mindenesetre el kell most fogadnunk, hogy ez a szerződés 15 plusz 5 évre szól, tehát ha tetszik, ha nem, Nagykovácsi lakossága kénytelen lesz nézni az ezen megjelenő reklámfelületeket. Sokakban aggályos az is, hogy lehetőség van politikai plakátok elhelyezésére is. Tulajdonképpen egy falusias környezetben megjelennek a városias jellegű buszmegállók, kivilágított reklámfelületekkel, ami nem azt a vonalat követi, amiről mi annyit beszélünk, hogy igyekszünk a falusias környezetet megóvni. És még, ami már a költségvetést is érinti, és mint képviselőknek, nekünk erre figyelni kell, hogy egy újabb kötelezettséget vállaltunk azzal, hogy az utasvárók áramellátását nekünk kell kiépíteni, illetőleg a buszmegállóknak a takarítása is az önkormányzat feladata, ami egy újabb plusz feladatot ró a településüzemeltetésre. Én igazából a folyamattal kapcsolatban emelnék kifogást, jó lett volna erről beszélnünk, illetőleg korábban beszéltünk már erről, akkor összesen 1 millió Ft/buszmegállóban határoztuk meg az összeget. Tulajdonképpen most 6 millió Ft ellenértékére szerződtünk 15 plusz 5 évre. Összegezve: jó lett volna erről beszélni.

**Kiszelné Mohos Katalin polgármester**: Köszönöm, ugyan ez nem ügyrendi hozzászólás volt, de természetesen nagyon fontos kérdéseket vet fel. Nagykovácsiban a főtéren már jelenleg ugyanez a típusú buszmegálló van. Én azt gondolom, hogy az adja az egységes képet, ha minden buszmegálló egységes lesz. Ezen kívül erre adott a közútkezelő engedélyt, tehát túl sok választási lehetőségünk nem volt. Ez a legkisebb méretű buszmegálló. egyetlen oldali hirdető felülettel, ami, azt gondolom, hogy egy faluban még elfogadható. A másik pedig, hogy az átlátszósága szerintem kimondottan előny, hiszen tudjuk, hogy nem mindig a funkciójának megfelelően használják a buszmegállókat, így az átlátszósága segít abban, hogy valóban a funkciójának megfelelően használják. Az pedig, hogy a NATÜ takarítást végez, ez korábban is így volt, illetve évtizedek óta az önkormányzat feladata. Mind a síkosságmentesítés, mind pedig a napi takarítási munka, a szemetesek kiürítése korábban is a NATÜ feladatellátási szerződésében szerepelt, tehát ez nem plusz feladat-vállalás. A nagyobb takarítást magasnyomású berendezéssel és mindenféle karbantartási munkát pedig maga a cég fogja elvégezni. Persze kérdéses, hogy mennyire lesznek vandál személyek, de azért nem mondhatjuk, hogy ez jellemző lenne, hisz évek óta áll ugyanez a típusú buszmegálló a főtéren, és nem mondható, hogy gyakran kellene ott cserélni az üveget. Nem tudom, hogy ez kielégítő-e, vagy szeretne a testület írásban tájékoztatást kapni, azon kívül, amit megkapott, még mielőtt a Facebookra került volna fel ez a hír.

**dr. Klein Katalin**: Egy kis pontosítás, erre a buszmegállóra kértünk engedélyt. A közútkezelő nem kötötte ki az én tudomásom szerint, hogy ezt telepítsük, erre kértük kifejezetten az engedélyt.

**Kiszelné Mohos Katalin polgármester**: A közútkezelő felsorolta a feltételeit, és köztük van ez is.

**dr. Klein Katalin:** De kimondottan erre kértük.

**Kiszelné Mohos Katalin polgármester**: Lehet. Köszönöm szépen. Akkor rátérhetünk a napirendre. Tájékoztatok mindenkit, hogy kiosztásra került a lejárt határidejű határozatok végrehajtásáról szóló beszámoló, a folyamatban lévő jogügyletekről szóló beszámoló és a beruházásokról szóló beszámoló. A napirendhez egy módosítási javaslatom van, felkerült 14. napirendi pontként a nyílt ülésre a „Döntés a Budakeszi orvosi ügyelet ellátása tárgyában kötendő szerződésről és annak finanszírozásáról” című pont. Azért kellett később behozni, ugyanis a Budakörnyéki Önkormányzati Társulás döntése után tudtunk csak meg pontos információkat, és ez a meghívónk kiküldése után történt. Amennyiben a kiegészített napirendhez nincs hozzászólás, szavazásra teszem fel a mai ülés kiegészített napirendjét. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**1/2018. (I. 25.) HATÁROZATA**

**Tárgy: A Képviselő-testület 2018. január 25-én megtartott ülésének napirendje**

Nagykovácsi Nagyközség Önkormányzat Képviselő-testülete úgy dönt, hogy 2018. január 25-i ülésén a következő napirendi pontokat tárgyalja.

***Nyílt ülés:***

1. **Nagykovácsi Nagyközség Önkormányzatának 2017. évi költségvetéséről szóló 3/2017. (II. 27.) önkormányzati rendeletének 5. sz. módosítása**
2. **Az általános közigazgatási rendtartásról szóló 2016. évi CL. törvény hatálybalépésével összefüggő egyes önkormányzati rendeletek módosításáról**
3. **A közösségi együttélés alapvető szabályairól és azok megsértésének jogkövetkezményeiről szóló rendelet módosítása**
4. **Döntés a Nagykovácsi Nagyközség Önkormányzat kizárólagos tulajdonában lévő, a Nagykovácsi 4419 hrsz alatti ingatlan „kivett megnevezésének” módosításáról és forgalomképtelen törzsvagyonból történő kivonásáról**
5. **Beszámoló a főépítész 2017. évi tevékenységéről**
6. **Döntés Nagykovácsi Nagyközség Helyi Építési Szabályzatának (HÉSz) – a Településképi Rendelet (TKR) vonatkozásában történő – módosítása partnerségi egyeztetési szakaszának lezárásáról**
7. **Döntés a „Nagykovácsi, Rákóczi utca, mint települési gyűjtőút felújítása” tárgyában indított tárgyalásos közbeszerzési eljárás eredményéről**
8. **A Nagykovácsi Kispatak Óvoda 2018. évi nyári nyitvatartási rendje**
9. **Beszámoló a Lenvirág Bölcsőde és Védőnői Szolgálat 2017. évi tevékenységéről és a bölcsőde nyári nyitvatartási rendjéről**
10. **Döntés az „Európa a polgárokért” program keretében megvalósuló, Testvérvárosi találkozók szervezésére irányuló pályázaton való részvételről**
11. **Döntés a „VARÁZSKASTÉLY 2018 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**
12. **Döntés a műfüves sportpálya működtetéséről és használatáról**

1. **Döntés politikai kezdeményezés támogatásáról**
2. **Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

***Zárt ülés:***

1. **Döntés a Pest Megyei Kormányhivatal által előterjesztett javaslatról**

**Határidő:** azonnal

**Felelős:** polgármester

**1. napirendi pont**

**Nagykovácsi Nagyközség Önkormányzatának 2017. évi költségvetéséről szóló** **3/2017. (II. 27.) önkormányzati rendeletének 5. sz. módosítása**

**Kiszelné Mohos Katalin polgármester***.* Ez a 2017. év költségvetésének záró módosítása. Átadom a szót Perlaki Zoltán osztályvezető úrnak, hogy ismertesse az előterjesztést.

**Perlaki Zoltán osztályvezető:** *Röviden ismertette a rendelettervezetet.*

**Kiszelné Mohos Katalin polgármester**: Köszönöm. Az előterjesztést a Pénzügyi bizottság és az Ügyrendi bizottság is tárgyalta. Kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** A rendelettervezetet a Pénzügyi bizottság tárgyalta, és 4 igen szavazattal támogatta és elfogadásra javasolja.

**Kiszelné Mohos Katalin polgármester**: Köszönöm. Most kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: A rendelettervezetet az Ügyrendi bizottság tárgyalta, és egyhangúlag elfogadásra javasolja.

**Kiszelné Mohos Katalin polgármester**: Köszönöm. Van-e kérdés, hozzászólás? Nincs. Akkor szavazzunk a rendelettervezetről a módosító indítvánnyal együtt. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül elfogadta 1/2018. (I. 29.) számú rendeletét Nagykovácsi Nagyközség Önkormányzatának 2017. évi költségvetéséről szóló 3/2017. (II. 27.) önkormányzati rendeletének 5. sz. módosításáról.**

**2. napirendi pont**

**Az általános közigazgatási rendtartásról szóló 2016. évi CL. törvény hatálybalépésével összefüggő egyes önkormányzati rendeletek módosításáról**

**Kiszelné Mohos Katalin polgármester**: Kérem jegyző urat, hogy ismertesse a rendelettervezetet.

**Papp István jegyző**: *Röviden ismertette az előterjesztést.*

**Kiszelné Mohos Katalin polgármester**: Köszönöm. A rendelettervezetet az Ügyrendi bizottság tárgyalta. Átadom a szót Bánóczi Margit elnök asszonynak, hogy ismertesse az Ügyrendi bizottság álláspontját.

**Bánóczi Margit ÜB elnöke**: A rendelettervezetet az Ügyrendi bizottság tárgyalta, és 4 igen szavazattal elfogadta és elfogadásra javasolja a testület számára is.

**Kiszelné Mohos Katalin polgármester**: Köszönöm. Kérdezem, hogy van-e kérdés, hozzászólás? Nincs. Akkor szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül elfogadta 2/2017. (I. 29.) számú rendeletét az általános közigazgatási rendtartásról szóló 2016. évi CL. törvény hatálybalépésével összefüggő egyes önkormányzati rendeletek módosításáról.**

**3. napirendi pont**

**A közösségi együttélés alapvető szabályairól és azok megsértésének jogkövetkezményeiről szóló rendelet módosítása**

**Kiszelné Mohos Katalin polgármester**: Ismét jegyző úrnak adom át a szót, hogy ismertesse az előterjesztést.

**Papp István jegyző**: *Röviden ismertette az előterjesztést.*

**Kiszelné Mohos Katalin polgármester**: Az előterjesztést az Ügyrendi bizottság tárgyalta. Kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: A rendelettervezetet az Ügyrendi bizottság tárgyalta, és 3 igen és 1 tartózkodással támogatta a rendelet elfogadását.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása.

**dr. Szabó András**: Jegyző úr azt mondta, hogy a korábbi szabályok mind megfelelnek ennek a rendelkezésnek. Az nem hangzott el, hogy ez a változat tartalmaz-e újat, vagy módosítást.

**Papp István jegyző**: Nem, mindegyike megfelel az előző szabályozásnak, erre utaltam, hogy csak a köntös, a csomagolás változott. Maguk az együttélési szabályok nem változtak.

**dr. Klein Katalin**: Csak egy észrevételt szeretnék tenni. Megkönnyítené a dolgunkat, ha a módosítások ezután dőlt betűvel kerülnének a módosított rendeletbe, így követhető lenne, mi az, ami változott, és mi az, ami nem.

**Kiszelné Mohos Katalin polgármester**: Köszönöm. Kérdezem, hogy van-e további kérdés. Nincs. Akkor szavazzunk a rendelettervezetről az előterjesztésben foglaltak szerint. Elfogadásához minősített többség szükséges. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással elfogadta 3/2018. (I. 29.) számú rendeletét a közösségi együttélés alapvető szabályairól és azok megsértésének jogkövetkezményeiről.**

**4. napirendi pont**

**Döntés a Nagykovácsi Nagyközség Önkormányzat kizárólagos tulajdonában lévő, a Nagykovácsi 4419 hrsz alatti ingatlan „kivett megnevezésének” módosításáról és forgalomképtelen törzsvagyonból történő kivonásáról**

**Kiszelné Mohos Katalin polgármester***.* Átadom a szót Györgyi Zoltán főépítész úrnak, hogy ismertesse az előterjesztést.

**Györgyi Zoltán főépítész:** *Röviden ismertette a rendelettervezetet.*

**Kiszelné Mohos Katalin polgármester**: Köszönöm. A telekalakítási helyszínrajz elkészültével határozat módosítási javaslatot nyújtottam be. Az előterjesztést a Pénzügyi bizottság és az Ügyrendi bizottság is tárgyalta. Most kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** A rendelettervezetet a Pénzügyi bizottság tárgyalta, és 3 igen és 1 tartózkodással a határozatot és a rendelettervezetet is támogatta és elfogadásra javasolja.

**Kiszelné Mohos Katalin polgármester**: Köszönöm. Most kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: A rendelettervezetet az Ügyrendi bizottság tárgyalta, 2 igen, 2 nem szavazattal nem fogadta el a határozatot.

**Kiszelné Mohos Katalin polgármester**: Köszönöm. Van-e kérdés, hozzászólás?

**dr. Klein Katalin**: Megkérem főépítész urat, hogy az előttünk lévő telekalakítási vázrajzon próbáljuk meg korrigálni a hibákat. Álláspontom szerint ez az előterjesztés így nem fogadható el, pontosan a telekalakítási helyszínrajz hibái miatt. A 2196 helyrajzi szám esetében van a változás előtti állapot, és van a változás utáni állapot. Itt egy elírás van véleményem szerint, mert 2691/1 lett a 2196-ból. De nem tudom, hogy mi ebbe belenyúlhatunk-e, egyáltalán hibás helyszínrajzot jóváhagyhatunk-e. A 4491 helyrajzi szám, aminek most 2196/2 a helyrajzi száma, ez a táblázatban a változás előtti állapotban is kivett beépítetlen területként szerepel, holott ez kivett közút. Mindemellett még egy dolog van, amit nem nagyon értek, hogy a 4419-ből lett 2196/3, 2196/4 és ennek a kettő területnek az összege, ami korábban 7000 m2 volt, most kb. 300 m2. Azt gondolom, hogy ez így jóváhagyhatatlan.

**Kiszelné Mohos Katalin polgármester:** Köszönöm az észrevételeket. Azt gondolom, hogy ne is menjünk bele jobban, azt az ügyrendi javaslatot teszem, hogy vegyük le napirendről, mert, ha ilyen hibás ez a táblázat, akkor erről dönteni valóban nem lehet. De ezt meg kell szavazni. A napirendi pont levételét teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 5 igen, 1 nem 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**2/2018. (I. 25.) HATÁROZATA**

**Tárgy: Döntés napirendi pont levételéről**

Nagykovácsi Nagyközség Önkormányzat Képviselő-testülete úgy dönt, hogy 2018. január 25-i ülésének napirendjéről leveszi a „Döntés a Nagykovácsi Nagyközség Önkormányzat kizárólagos tulajdonában lévő, a Nagykovácsi 4419 hrsz alatti ingatlan „kivett megnevezésének” módosításáról és forgalomképtelen törzsvagyonból történő kivonásáról” című előterjesztést.

**Határidő:** azonnal

**Felelős:** polgármester

**Kiszelné Mohos Katalin polgármester**: Köszönöm a jelzéseket. Tehát levettük napirendről az előterjesztést.

**Fodor Attila**: Nem tudtam, hogy lekerül napirendről ez a téma, csak azt akartam elmondani, hogy megint bővítünk telket, keskenyítjük az utcákat. Ha végig gondoljuk azt, hogy a Pók utcában milyen forgalom van, a Vértes utca tökéletesen alkalmas lett volna arra, hogy valamilyen szinten tehermentesítse a Pók utcának a túlzsúfolt forgalmát, ha viszont nem csináljuk meg jól ezt a Vértes utcát, szűkítjük az utcát, akkor azt gondolom, hogy ezt a lehetőséget elveszítjük. Én ezért sem támogattam volna.

**dr. Szabó András:** Bár levettük a napirendről, de azért meg kell jegyeznem, hogy ezt a munkát azért ne fizessük ki a földmérőnek.

**Kiszelné Mohos Katalin polgármester:** A földmérőnek ki kell javítania a hibát, el kell végeznie a feladatot jól a megbízási díjáért. Jogos ez az észrevétel is, és még egyszer köszönjük Klein Katalinnak a kiegészítéseket.

**dr. Klein Katalin**: Nem tudtam, hogy levételre kerül-e az előterjesztés napirendről, szerettem volna elmondani, hogy én miért nem szavaznám meg ezt az előterjesztést. Amibe képviselőtársam belefogott, számtalan szempont van, én egyre szeretném felhívni a figyelmet. Ez a területbővítés azt jelenti, hogy ha itt egy nagyobb volumenű beruházás történik, akkor ezeknek a telkeknek a megnövelése csak és kizárólag a beruházó érdekeit fogja szolgálni. Mégpedig azért, mert a beruházónak lehetősége lesz a 15 %-os beépítés oly módon való kihasználására, hogy nagyobb alapterületű házakat építhessen. Lehet, hogy a lakásszámok nem változnának, nem is változhatnak, viszont a nagyobb alapterületen ezzel a bővítéssel átlagosan egy-egy telken 40 m2-rel nagyobb alapterület épülhet. Ezt nagyon meg kell fontolni mindenképpen, mert nem célunk megint az, hogy olyan helyzetbe kerüljünk, hogy a nagyobb alapterülettel megállíthatatlannak tűnő tulajdoni hányados lakások keletkezzenek majd a jövőben.

**Kiszelné Mohos Katalin polgármester:** Köszönöm. Akkor következzen az 5. napirendi pont.

**5. napirendi pont**

**Beszámoló a főépítész 2017. évi tevékenységéről**

**Kiszelné Mohos Katalin polgármester**: Átadom a szót Györgyi Zoltán főépítész úrnak, hogy ismertesse beszámolóját.

**Györgyi Zoltán főépítész:** *Ismertette a beszámolóját.*

**Kiszelné Mohos Katalin polgármester**: Köszönöm. Az előterjesztést a Pénzügyi bizottság tárgyalta. Átadom a szót Tegzes Endre elnök úrnak, hogy ismertesse a bizottság álláspontját.

**Tegzes Endre PB elnöke**: Az előterjesztést a Pénzügyi bizottság tárgyalta, és 2 igen és 2 nem szavazattal nem fogadta el.

**Kiszelné Mohos Katalin polgármester**: Köszönöm. Azt azért elmondom, hogy a beszámoló elkészítése törvényi kötelezettsége a főépítész úrnak. Nem a minősítése, hiszen, ha a testület nem fogadja el a beszámolót, akkor sem történik semmi. Ő eleget tett beszámolási kötelezettségének, az egy más dolog, hogy nem egészen értettem, hogy milyen ok miatt történhet, hogy a beszámolót nem fogadjuk el, hiszen nem minősítjük a tartalmát. Kérdezem, hogy a testület tagjainak van-e kérdése, hozzászólása.

**Fodor Attila**: Nem akartam hozzászólni, nem kértem volna szót, ha a Pénzügyi bizottsági elnök úr elmondja, hogy a bizottság miért nem fogadta el főépítész úr beszámolóját. Pontosan az volt az egyik indok, és az egyik bizottsági tag javaslattal is élt, hogy érdemes lenne a tervtanács tagjainak a cseréjét és változtatását megtenni, ne mindig ugyanazok a személyek legyenek a tervtanácsban. A másik, amit szintén feszegetett bizottsági tagtársunk, azok a főépítész úr körül kialakult összeférhetetlenségi kérdések. Kisebb dolgok is elhangzottak, de ez volt a két fő indok, csak azért mondtam el, hogy indokolva legyen, miért nem fogadta el a bizottság.

**Kiszelné Mohos Katalin polgármester:** Azt még hozzá teszem, hogy az elmúlt hónapban főépítész úr sikeres közigazgatási szakvizsgát tett.

**dr. Klein Katalin**: Egy kicsit csatlakozva képviselőtársamhoz, és tudatában annak, hogy valóban itt nem a beszámoló minősítéséről van szó, hanem ez egy kötelező elem. De mivel a főépítésznek a feladatkörébe tartozik a tervtanács működtetése, ezért szerettem volna néhány szót mondani. Senki nem vonja kétségbe, hogy a főépítész, mint a falu e téren felelős embere, minden jogszabályi kötelezettséget teljesített. Ha megnézzük a főépítészi feladatkört, akkor látjuk, hogy kifogástalanul levezényelte azokat a feladatokat, amik a munkakörével járnak. Itt a tervtanács működésével kapcsolatos probléma az, ami folyamatosan visszavetődik a falu közvéleményére, illetve formálja a falu véleményét. Ezzel kapcsolatban én annyit szeretnék megjegyezni, hogy azt érzékelni kellene, és nem személyeskedésről van szó, hogy a falu többsége elégedetlen azzal a tendenciával, ami a településünkön alakul. Ezzel kapcsolatban azt a felelősséget érzem én a főépítész részéről, hogy a kezében vannak azok az eszközök, amivel segíthetnénk ezt a változást. Többek közt javaslatokkal élhetne a Képviselő-testület felé, hogy azok a tendenciák, amik eluralkodtak, milyen módon lennének megakadályozhatók, másrészt pedig a tervtanács munkájába, mint irányító, többet tehetne a tekintetben, hogy ne alakuljanak olyan torzók, olyan építmények ne kerüljenek a faluba, mint amit legutóbb láttam a Facebookon, egy csillagvizsgáló alakú épületet. Borzasztó. Ha valaki Nagykovácsiba kijön első pillanatban lát egy jó összképet, de aztán ne kezdjen el körbe járni, főleg ne menjen fel a hegyre. Azt gondolom, hogy ez főépítészi felelősség. Vannak olyan szabályok, amiket meg lehet változtatni, és meg kellene változtatni, de egy építészeti szakértelemmel nem rendelkező testületnek ehhez több iránymutatás kellene és gyakrabban, és azt gondolom, hogy többet kellene beszélnünk erről, nem csak egy-egy kiemelt HÉSz módosítás kapcsán. Még egyszer hangsúlyozom, hogy senki nem keres, nem is találhat hibát a főépítésznek előírt szakmai feladatok ellátását tekintve.

**Kiszelné Mohos Katalin polgármester:** Azt azért én is meg szeretném erősíteni, hogy nagyon sokrétű az a munka, amit főépítész úr végez. Más településeken nem hárul ilyen sok feladat egy főépítészre. Egyébként teljesen jogosnak érzem, amit elmondott képviselő asszony. Azonban azt gondolom, hogy egyre nehezebb most már az új szabályozási körülmények között ezt befolyásolni a Képviselő-testületnek, amikor annyira megkönnyítették az építkezések lehetőségét.

**Györgyi Zoltán főépítész**: Röviden válaszolnék. A tervtanácsnak nehéz dolga van, ez nem is kérdéses. A beszámolóban is látszik, hogy 2016-ban 2015-höz képest, és 2017-ben 2016-hoz képest harmadolódott a tervtanács által véleményezett tervek száma, míg az építkezések száma jelentősen emelkedett. Ahogy a polgármester asszony is mondja, egyre kevesebb épületet tud véleményezni a tervtanács. Azon kívül a tervtanácsnak az épületek kialakításával, építészeti esztétikai megjelenésével kapcsolatban van véleményezési jogköre. Amennyiben az épületek a HÉSz előírásainak megfelelnek, akkor egyéb tekintetben nem tudja a tervtanács korlátozni az építkezést. Azért fel szoktuk hívni az építéshatóság figyelmét arra, ha mi úgy ítéljük meg a dokumentáció alapján, hogy esetleg valamelyik paraméter túllépése vélhető, hogy ezt különös tekintettel ellenőrizzék. Valóban Nagykovácsiban sokrétű az építészeti kultúra, nekem ezzel kapcsolatban más a véleményem. Természetesen minden párbeszédre nyitott vagyok én is, és a tervtanács tagjai is, a korábbi Képviselő-testületekkel is volt ilyen egyeztetés. A Településképi Arculati Kézikönyvnek az egyeztetésén is felmerültek ezek a kérdések, azt gondolom, hogy ott elég markánsan megfogalmazódtak bizonyos vélemények. Úgy érzem, hogy az, hogy Nagykovácsiban egy élhető lakókörnyezet van és élhető utcák alakultak ki, az pedig annak tudható be, hogy nagyon konzekvensen nagyon alacsonyan tartjuk a beépítési előírásokat. Úgy gondolom, hogy ez biztosítja azt, hogy ezek a területek valóban zöld és kertvárosias részek legyenek.

**Kiszelné Mohos Katalin polgármester**: Köszönöm. Ha nincs több kérdés, hozzászólás, akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 5 igen 1 nem 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**3/2018. (I. 25.) HATÁROZATA**

**Tárgy: Beszámoló a főépítész 2017. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy Nagykovácsi Nagyközség főépítészének 2017. évi tevékenységéről szóló beszámolóját elfogadja.

**Határidő**: azonnal

**Felelős**: jegyző, polgármester

**6. napirendi pont**

**Döntés Nagykovácsi Nagyközség Helyi Építési Szabályzatának (HÉSz) – a Településképi Rendelet (TKR) vonatkozásában történő – módosítása partnerségi egyeztetési szakaszának lezárásáról**

**Kiszelné Mohos Katalin polgármester**: Átadom a szót főépítész úrnak, hogy röviden ismertesse az előterjesztést.

**Györgyi Zoltán főépítész**: *Röviden ismertette az előterjesztést.*

**Kiszelné Mohos Katalin polgármester**: Köszönöm. Az előterjesztést a Pénzügyi bizottság tárgyalta. Átadom a szót Tegzes Endre elnök úrnak, hogy ismertesse a bizottság álláspontját.

**Tegzes Endre PB elnöke**: Az előterjesztést a Pénzügyi bizottság tárgyalta, és 3 igen szavazattal elfogadásra javasolja.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása.

**Gerely Gábor**: Szeretném, ha megnyugtatóan elhangozna, hogy a honlapon is található egy partnerségi egyeztetési tervdokumentáció. Most viszont nem erről szavazunk, az egy másik eljárás.

**Kiszelné Mohos Katalin polgármester:** A honlapon lévő partnerségi egyeztetés még jelenleg is tart, január 31-ig. Arról most nem szavazunk. Most kizárólag azokról a HÉSz-ben szabályozható dolgokról szavazunk, ami december 31-ével a törvény által megszűnt. Ha nem szavaznánk róla, akkor is megszűnne, a törvény erejénél fogva. Ettől függetlenül a partnerségi egyeztetés lefolytatásra került.

**dr. Klein Katalin**: Egy olyan észrevételem lenne, hogy amennyiben minden módosítás elfogadásra kerül, jó lenne, ha egységes szerkezetben felkerülne a honlapra, mert így nagyon nehéz összevetni ezt a rendeletet az eredeti HÉSz-szel.

**Papp István jegyző**: A HÉSz módosítása a következő ülésen várható, és azt követően kerülhet sor az egységes szerkezetben való kiadására.

**Györgyi Zoltán főépítész**: Azzal egészíteném ki, hogy már a Településképi Rendelet partnerségi egyeztetésén is, illetve ennek a HÉSz módosításnak a partnerségi egyeztetésén is mellékletként fel volt töltve egy olyan jelöléssel allátott HÉSz, ahol meg voltak jelölve a módosuló részek. Ez valóban bonyolult folyamat, de azt el kell mondanom, hogy más megyékben az egyszerű, egy lépésben történő törlést az ottani főépítészek elfogadhatónak tartják, a Pest megyei főépítész ezt másképp gondolja, ez indokolja ezt a folyamatot.

**Kiszelné Mohos Katalin polgármester**: Köszönöm. Kérdezem, hogy van-e még kérdés, hozzászólás. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**4/2018. (I. 25.) HATÁROZATA**

**Tárgy: Döntés Nagykovácsi Nagyközség Helyi Építési Szabályzatának (HÉSz) – a Településképi Rendelet (TKR) vonatkozásában történő – módosítása partnerségi egyeztetési szakaszának lezárásáról**

Nagykovácsi Nagyközség Önkormányzatának Képviselő-testülete a lefolytatott Partnerségi véleményezés során beérkezett, az előterjesztés mellékletében összefoglalt véleményeket és az azokra adott tervezői válaszokat elfogadja, ezzel a Partnerségi egyeztetés szabályairól szóló 5/2017. (III. 27.) Önkormányzati rendelete alapján az ún. Partnerségi véleményezési szakaszt lezárja.

A Partnerségi véleményezési szakasz jelen döntés közzétételével zárul le.

Felkéri a Polgármestert, hogy a Nagykovácsi Nagyközség Településképi rendelet jóváhagyását követő Helyi Építési Szabályzatának (HÉSz) módosítása c. terv vonatkozásában kezdeményezze a végső szakmai véleményezési szakasz lefolytatását a Pest megyei Kormányhivatal Állami Főépítészének benyújtandó dokumentációval, ún. záró szakmai véleményének kikérése céljával.

**Határidő:** azonnal

**Felelős:** polgármester, főépítész

**7. napirendi pont**

**Döntés a „Nagykovácsi, Rákóczi utca, mint települési gyűjtőút felújítása” tárgyában indított tárgyalásos közbeszerzési eljárás eredményéről**

**Kiszelné Mohos Katalin polgármester**: Átadom a szót aljegyző asszonynak, hogy ismertesse az előterjesztést.

**dr. Halmosi-Rokaj Odett aljegyző:** *Röviden ismertette az előterjesztést.*

**Kiszelné Mohos Katalin polgármester**: Az előterjesztést a Pénzügyi bizottság tárgyalta. Kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke**: Az előterjesztést a Pénzügyi bizottság tárgyalta, és 3 igen szavazattal elfogadásra javasolja.

**Kiszelné Mohos Katalin polgármester**: Köszönöm. Tájékoztatok mindenkit, hogy a közbeszerzési eljárás teljes anyaga megtekinthető volt, és még jelenleg is a hivatalban található, így a képviselők számára nyitva állt a lehetőség, hogy betekintsenek az anyagokba. Kérdezem, hogy van-e kérdés, hozzászólás?

**dr. Klein Katalin:** A meghívás, a kiválasztás milyen alapon történik?

**dr. Halmosi-Rokaj Odett aljegyző:** Összeállítunk egy céglistát, ez alapján megnézzük az adott cégeknek a honlapját, a referenciáit, a mérlegét, a cégkivonatát. Ezt a szűrést még a közbeszerzési szaktanácsadó dr. Sándor Ügyvédi Iroda újra szűri. Azok a cégek kerülnek felkérésre, amelyekre mi is és az Ügyvédi Iroda is azt mondja, hogy képesek és alkalmasak ennek a műszaki tartalomnak a megvalósítására.

**dr. Klein Katalin:** Ez azért lényeges, mert valójában teljesen rá vagyunk hagyatkozva az elénk terjesztett anyagra, semmi több információt nem tudunk, reméljük, hogy jó választás.

**Kiszelné Mohos Katalin polgármester**: Köszönöm. Ami még lényeges szempont, hogy a testület több alkalommal kérte, hogy új cégeket is hívjunk meg, amikor lehetőség van. Most ez itt egy ilyen lehetőség. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztés szerint. Név szerinti szavazás következik. Kérem jegyző urat, hogy bonyolítsa le a szavazást.

**Papp István jegyző**: Köszönöm. Név szerinti szavazás következik. Egyesével, név szerint fogom szólítani a képviselőket.

**Bánóczi Margit képviselő igen**

**Fodor Attila képviselő igen**

**Gerely Gábor képviselő igen**

**Honti Zoltán képviselő igen**

**Kiszelné Mohos Katalin polgármester igen**

**Dr. Klein Katalin képviselő igen**

**Dr. Szabó András képviselő igen**

**Szemesy Barbara alpolgármester igen**

**Tegzes Endre képviselő igen**

**Kiszelné Mohos Katalin polgármester**: Köszönöm.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**5/2018. (I. 25.) HATÁROZATA**

# **Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított tárgyalásos közbeszerzési eljárás eredményéről**

Nagykovácsi Nagyközség Önkormányzatának Képviselő-testülete úgy dönt, hogy:

1. a Közbeszerzési Bírálóbizottság javaslata szerint **a Tunel Kft., Útkorona Kft. közös ajánlattevők és az INRECO Kft.** ajánlattevő ajánlatát **érvényesnek nyilvánítja;**
2. a Közbeszerzési Bírálóbizottság javaslata szerint a legjobb ár-érték arányú **Tunel Kft., Útkorona Kft. közös ajánlattevőket** az eljárás **nyerteseként** hirdeti ki;
3. a ***„Nagykovácsi, Rákóczi utca, mint települési gyűjtőút felújítása”*** tárgyban megindított közbeszerzési eljárást **eredményesnek nyilvánítja.**

Felhatalmazza a Polgármestert a nyertes ajánlattevővel a szerződés megkötésére.

**Határidő**: azonnal;

**Felelős:** Polgármester, Jegyző

**8. napirendi pont**

**A Nagykovácsi Kispatak Óvoda 2018. évi nyári nyitvatartási rendje**

**Kiszelné Mohos Katalin polgármester**: *Röviden ismertette az előterjesztést.* Az előterjesztést az Oktatási bizottság tárgyalta. Átadom a szót Fodor Attila elnök úrnak, hogy ismertesse a bizottság álláspontját.

**Fodor Attila OKB elnöke:** Az Oktatási bizottság a napirendi pontot megtárgyalta, és egyhangúlag elfogadta a határozati javaslatot.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása. Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**6/2018. (I. 25.) HATÁROZATA**

**Tárgy: Döntés a Nagykovácsi Kispatak Óvoda 2018. évi nyári nyitvatartási rendjéről**

Nagykovácsi Nagyközség Önkormányzatának Képviselő-testülete, mint fenntartó a 2011. évi CXC törvény 83. § (2) bekezdésének b) pontja alapján a Nagykovácsi Kispatak Óvoda nyári nyitvatartási rendjét az alábbiak szerint határozza meg:

**2018. július 2 - augusztus 31-ig** a Nagykovácsi Kispatak Óvoda munkarendjét úgy kell meghatározni, hogy a tagóvodák közül valamelyik folyamatosan nyitva tartson. A szülők **május 18-ig** jelezhetik, hogy a nyári nyitvatartási idő alatt mikor kívánják igénybe venni az óvodai nevelést. Az igények alapján kialakított nyitvatartási rendet az intézményvezető **2017. május 31-ig** hirdetményben közli.

**Határidő:** 2017. május 31.

**Felelős:** intézményvezető

**9. napirendi pont**

**Beszámoló a Lenvirág Bölcsőde és Védőnői Szolgálat 2017. évi tevékenységéről és a bölcsőde nyári nyitvatartási rendjéről**

**Kiszelné Mohos Katalin polgármester**: Kérem Móczár Ágnes intézményvezető asszonyt, hogy röviden ismertesse a beszámolót.

**Móczár Ágnes intézményvezető:** *Röviden ismertette a beszámolót és a nyári nyitva tartásra vonatkozó javaslatot.*

**Kiszelné Mohos Katalin polgármester**: Köszönöm. Az előterjesztést az Egészségügyi bizottság tárgyalta. Kérem dr. Szabó András elnök urat, hogy ismertesse a bizottság álláspontját.

**dr. Szabó András EÜB elnöke:** Az előterjesztést az Egészségügyi bizottság tárgyalta, egyhangúlag elfogadásra javasolja.

**Kiszelné Mohos Katalin polgármester**: Köszönöm. Kérdezem, hogy van-e kérdés, észrevétel.

**Fodor Attila**: Bár nem régóta működik a bölcsőde, de ez idő alatt csak pozitív visszajelzéseket kaptunk a lakosság részéről, csak ezt szerettem volna tolmácsolni.

**Kiszelné Mohos Katalin polgármester**: Köszönöm. Kérdezem, hogy a testület tagjainak van-e további kérdése, hozzászólása. Nincs. Két határozati javaslatunk van. Először szavazzunk a beszámolóról. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**7/2018. (I. 25.) HATÁROZATA**

**Tárgy: Beszámoló a Lenvirág Bölcsőde és Védőnői Szolgálat** **2017. évi tevékenységéről**

Nagykovácsi Nagyközség Önkormányzatának Képviselő-testülete úgy dönt, hogy a Lenvirág Bölcsőde és Védőnői Szolgálat 2017. évi szakmai beszámolóját elfogadja.

**Határidő**: azonnal

**Felelős**:Polgármester

**Kiszelné Mohos Katalin polgármester**: Köszönöm. Most pedig a bölcsőde nyári nyitvatartási rendjét teszem fel szavazásra. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 9 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**8/2018. (I. 25.) HATÁROZATA**

**Tárgy: a Lenvirág Bölcsőde nyári nyitvatartási rendje**

Nagykovácsi Nagyközség Önkormányzatának Képviselő-testülete úgy dönt, hogy a Lenvirág Bölcsőde az intézmény épületének karbantartási munkái elvégzésének idejére 2018. július 23-tól augusztus 5-ig zárva tart.

**Határidő**: azonnal

**Felelős**:Intézményvezető

**10. napirendi pont**

**Döntés az „Európa a polgárokért” program keretében megvalósuló, Testvérvárosi találkozók szervezésére irányuló pályázaton való részvételről**

**Kiszelné Mohos Katalin polgármester***. Röviden ismertette az előterjesztést.* Az előterjesztést a Pénzügyi bizottság és az Ügyrendi bizottság is tárgyalta. Most kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta, és 3 igen szavazattal a határozatot támogatta és elfogadásra javasolja.

**Kiszelné Mohos Katalin polgármester**: Köszönöm. Most kérem Bánóczi Margit elnök asszonyt, hogy ismertesse az Ügyrendi bizottság álláspontját.

**Bánóczi Margit ÜB elnöke**: Az előterjesztést az Ügyrendi bizottság tárgyalta, 3 igen, 1 tartózkodással elfogadta és elfogadásra javasolja az előterjesztést.

**Kiszelné Mohos Katalin polgármester**: Köszönöm. Van-e kérdés, hozzászólás?

**dr. Klein Katalin**: Mindenek előtt, számomra egy örvendetes hír, hogy élővé lehet tenni az újonnan alakult testvérvárosi kapcsolatokat, hiszen először fordul elő, hogy egyszerre öt meghívott testvértelepülés jöhet hozzánk. Amit kérdezni szeretnék, hogy az előterjesztésben 60 fő meghívottra számítunk, ugyanakkor a csatolt költségkimutatásban 35 fő szerepel.

**Kiszelné Mohos Katalin polgármester:** Arra gondoltunk, hogy a fiatalokon kívül családokat is meghívnánk, akik magyar családoknál szállnának meg, tehát őrájuk másfajta költségvetés épül. A programok 60 főre szólnak, de a családok az útiköltségüket maguk fedezik. Hasonlóképpen, ahogy ezt hallottuk, láttuk, hogy a külföldi települések hogyan csinálják, hiszen korábban ők már pályáztak, és ebből tudták megvalósítani a rendezvényeiket. Kérdezem, hogy van-e további hozzászólás, kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**9/2018. (I. 25.) HATÁROZATA**

**Tárgy: Döntés az „Európa a polgárokért” program keretében megvalósuló, testvérvárosi találkozók szervezésére irányuló pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy támogatási kérelmet nyújt be az „Európa a polgárokért” program 2. alprogramja (Demokratikus szerepvállalás és polgári részvétel), Testvérváros-program keretében a 2018. évi testvérvárosi találkozó lebonyolítására, és az ehhez szükséges, 1.032.400,- forint önrészt, valamint az utófinanszírozás miatt megelőlegezendő 10.000,- eurónak megfelelő összeget, azaz mindösszesen 4.123.000,- forintot a 2018. évi költségvetésében biztosítja.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester

**11. napirendi pont**

**Döntés a „VARÁZSKASTÉLY 2018 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**

**Kiszelné Mohos Katalin polgármester***:* Kérem dr. Visnyay Noémi osztályvezető asszonyt, hogy ismertesse az előterjesztést.

**dr. Visnyay Noémi osztályvezető**: *Ismertette az előterjesztést*.

**Kiszelné Mohos Katalin polgármester***:* Köszönöm szépen. Mielőtt átadnám a szót a bizottsági elnököknek, kérem Diószeghy Tünde intézményvezető asszonyt, hogy néhány szóban számoljon be a korábbi évek eredményeiről.

**DiószeghyTünde intézményvezető**: Nagy öröm, hogy ilyen nagy érdeklődés követi évről évre ezt a rendezvényt. Egy kis történeti áttekintést adnék. 2008-tól rendezi meg az Öregiskola a gyermeknapi rendezvényeit, kezdetben még itt, az udvarunkon. Évről évre nagyobb volt az érdeklődés, és 2015-re úgy döntöttünk, hogy megpróbálunk új helyszínt keresni. Először gyermeknapi piknik néven a kastélyban rendeztük meg az eseményt. A kibővített rendezvény nagyon sok embert vonzott, akkor még csak egy napos volt. 2016-ban két naposra szerveztük a fesztivált. Azt tudni kell, hogy a színpad, a játékok bérlése is kedvezményesebb, ha két napra vesszük igénybe. 2015-ben kb. 2500 fő, 2016-ban már több, mint 4000 fő, 267 fellépő volt, 41 programmal. Ekkor még csak két napos volt a rendezvény, ezért nem sikerült a Fesztiválszövetségbe a felvételünk, mert ott a három napos rendezvény kell. 2017-ben már kibővült a rendezvény a pedagógus napi rendezvénnyel is. Ez idén is lesz, ha sikerül a pályázat, de most a pénteki napra már egyéb programokat is terveztünk. Sikerült a fesztiválszövetségi tagságunkat megszerezni, ez nem volt egyszerű. Ez nagyon hosszú folyamat, de ez nem véletlenül van így, mert szeretnék, ha csak minőségi fesztiválok regisztrálnának. Ezzel, hogy bekerültünk, már lehet majd minősíteni is ezt a fesztivált. Ez évben a pályázat tartalma egy új ötlettel bővült. Nagyon szeretnénk a V4 Ifjúsági zenekarok, a testvérvárosi települések és határon túli települések ifjúsági zenekarainak egy külön lehetőséget biztosítani. Szeretnénk, ha ez mindhárom napon megvalósulhatna, de úgy látom, hogy nagyon nagy az érdeklődés, akikkel beszéltem, azok nagyon lelkesek. Ezzel a programmal akár nemzetközi szintűvé is válhatna ez a fesztivál. Ami még újdonság, hogy a mesevasút megállóinál szeretnénk feladatokat adni, és idén úgy alakult, hogy a néptánc gálával zárnánk ezt a három napot. Bevettük még plusz helyszínként a református templomot, és szeretnénk azt is, hogy az egyik zenekar a Tisza István téren lépjen fel a nyitó estén. Még azt szeretném elmondani, hogy szerintem a Crosskovácsi rendezvényén kívül, ami szintén egy nagyon értékes dolog, ez az a fesztivál, ami túllép Nagykovácsi határain. 2017-ben már több. mint 6000 látogató volt, és az országos médiában is megjelentünk, és ez Nagykovácsi hírét nagyon tovább tudja vinni.

**Kiszelné Mohos Katalin polgármester:** Köszönöm. Az előterjesztést az Oktatási bizottság és a Pénzügyi bizottság is tárgyalta. Kérem Fodor Attila elnök urat, hogy ismertesse az Oktatási bizottság álláspontját.

**Fodor Attila OKB elnöke**: Az előterjesztést az Oktatási bizottság tárgyalta. Elhangzott, hogy ez évről évre egy nagyon jó hangulatú fesztivál, a cél is nemes, amit szolgál, persze az is elhangzott, hogy nem egy olcsó rendezvény. Felmerült a bizottsági tagok részéről, hogy lehetne mérni az elégedettséget valamilyen formában, elhangzott, hogy esetleg helyben kitenni egy kérdőívet, de nem biztos, hogy helyben kitöltik az emberek, egy helyi újságban megjelentetve talán jobb lenne. Ezt megfontolásra javasoljuk a jövőre nézve. A bizottság 4 igen, 2 tartózkodással elfogadta és elfogadásra javasolja az előterjesztést.

**Kiszelné Mohos Katalin polgármester**: Most kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta, és módosító indítványt tett az előterjesztéshez. A bizottság javasolja a testületnek, hogy fejezze ki azt a határozott szándékát, hogy megrendezi ezt a rendezvényt. Ezzel a módosítással 3 igen szavazattal a határozatot támogatta és elfogadásra javasolja a bizottság.

**Kiszelné Mohos Katalin polgármester**: Köszönöm. Van-e kérdés, hozzászólás?

**dr. Klein Katalin:** Egy észrevételem és egy kérdésem van. Nem okozza-e ezt a nagy látogatottságot az ingyenesség? Én úgy gondolom, hogy ahol megoldható a jövőben, mondjuk egy nagykoncertnél, lehet, hogy belépőt lehetne szedni. A másik, hogy a költségek között szerepel egy olyan tétel, hogy szervezői stáb. Ez kiket jelent?

**Diószeghy Tünde intézményvezető**: A szervezői stábot részben a cserkészek biztosították, egyébként a költségvetésben nem szereplő önkéntesek vettek részt ebben. De ezt pontosan meg kell néznünk, és írásban meg tudjuk küldeni. Azt azért még el szeretném mondani, hogy két tervünk van, az, ami most nem hangzott el, az arra vonatkozik, amit akkor is megvalósítunk, ha nem nyerünk a pályázaton. Abban az estben, ha a pályázaton nyerünk, akkor esetleg azok is kaphatnak pénzt, akik évről évre ingyen dolgoznak.

**Kiszelné Mohos Katalin polgármester**: Köszönöm. Az pedig, hogy a látogatottság növekedését az ingyenesség okozza, valószínűleg igaz. Felmerült valóban, hogy a nagykoncertre belépőt lehetne szedni, de az a nehézség is felmerült egyben, hogy hogyan tereljük ki az embereket. Ez egy olyan rendezvény, amire nap közben szabadon bejöhetnek a látogatók, és ki kellene mindenkit terelni és ennek nagyon hangulatromboló hatása lenne. Különösen, ha pályázati forrásból meg tudjuk ezt valósítani, akkor jó lenne továbbra is megőrizni ezt az ingyenes jelleget. Van-e még kérdés, hozzászólás? Úgy látom, hogy nincs, akkor szavazzunk a határozati javaslatról a Pénzügyi bizottság módosító javaslatával együtt. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**10/2018. (I. 25.) HATÁROZATA**

**Tárgy: Döntés a „VARÁZSKASTÉLY 2018 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy 2018-ban is megrendezi a „VARÁZSKASTÉLY Nagykovácsi Családi Fesztivált”.

*Ennek érdekében* a Nagykovácsi Öregiskola Közösségi Ház és Könyvtár intézményén keresztül részt kíván venni a kulturális fesztiválok megrendezésére kiírt pályázaton, és vállalja, hogy az ehhez szükséges, 2.587.500,- forint önrészt, valamint a járulékos költségeket (125.095,-Ft nevezési díjat, az 500.000,-Ft tervezett bevételt, valamint a 38.000,-Ft tagsági díjat), összesen 3.250.595,-Ft, azaz hárommillió-kettőszázötvenezer-ötszázkilencvenöt forint összeget a 2018. évi költségvetésében biztosítja.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester

**12. napirendi pont**

**Döntés a műfüves sportpálya működtetéséről és használatáról**

**Kiszelné Mohos Katalin polgármester***:* Kérem dr. Visnyay Noémi osztályvezető asszonyt, hogy ismertesse az előterjesztést.

**dr. Visnyay Noémi osztályvezető**: *Ismertette az előterjesztést*.

**Kiszelné Mohos Katalin polgármester:** Köszönöm. Az előterjesztést az Oktatási bizottság és a Pénzügyi bizottság is tárgyalta. Kérem Fodor Attila elnök urat, hogy ismertesse az Oktatási bizottság álláspontját.

**Fodor Attila OKB elnöke**: Az előterjesztést az Oktatási bizottság tárgyalta. A bizottság javaslata az volt, és ez került megszavazásra 4 igen és 2 tartózkodás mellett, hogy figyelembe véve azt, hogy valamennyi bevételt termeljen ez a pálya, és ennek a bevételnek a termelésében főképp a helyi felnőttekre, sportszerető férfiakra számítana a bizottság. Ők munkaidő után érkeznek haza, a késő délutáni, esti órákban tudnak egyáltalán sportolni. Így az volt a javaslat, hogy hétfőtől péntekig 8-21-ig lenne nyitva a pálya, a szombati napon 10 órától 21 óráig, vasárnap 12-21-ig. Itt az volt a javaslatom és a kérésem, hogy a pálya közelében lévő református istentiszteletet ne zavarják a zajongó emberek, csak 12 óra után lehessen használni vasárnap. A bizottság azt is kérte, hogy ünnepnapokon zárva legyen a létesítmény. A másik része volt a használati díj kérdése. Érkezett több javaslat, az utolsó benyújtott módosítást fogadta el a bizottság 5 igen és 1 nem szavazattal, hogy az esti órákban a villanyvilágítás költségébe magasabb összeggel szálljanak be a felnőttek, világítás nélkül 5000, világítással együtt 7000 Ft legyen a bérleti díj, ami még mindig egy kedvező ár, ha a tornatermi bérleti díjakat vesszük figyelembe. Emellett kértünk pontosítást is, hogy ahogy a Nagykovácsi székhelyű civil szervezetek meg vannak nevezve, ilyen szinten a gyermekeknél is a Nagykovácsi székhelyű szervezetekre vonatkozzon a kedvezmény.

**Kiszelné Mohos Katalin polgármester**: Köszönöm. Most kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke:** Az előterjesztést a Pénzügyi bizottság tárgyalta. Nagyon hosszasan tárgyaltuk ezt a napirendi pontot. Két helyen szeretne változtatni a bizottság. Többször elhangzott az is, hogy a pálya működésének még kell hagyni időt, lehet, hogy a mostani döntéseket majd még módosítani kell, de ez majd a gyakorlat során fog kiderülni. A bizottság az üzemeltetés költségei miatt 50 %-os kedvezményt javasolt, illetve lehetőséget nyújtani azoknak a családoknak, akik szombaton és vasárnap, természetesen előre egyeztetett időpontban használni szeretnék a pályát, Ezzel a két módosítással 3 igen szavazattal a határozatot támogatta és elfogadásra javasolja a bizottság.

**Kiszelné Mohos Katalin polgármester**: Köszönöm. Tehát a teljes árnak az 50 %-át javasolta a Pénzügyi bizottság a Nagykovácsi székhelyű civil szervezetek számára. Minden módosító indítványt megkaptak a képviselők. Van-e kérdés, hozzászólás?

**Fodor Attila:** Ez a módosító javalat az OKB ülésén is elhangzott, de utána lett egy másik javaslat, de a Pénzügyi bizottságban más lett elfogadva. Miért is gondolom azt, hogy alapvetően az volt a javaslatunk, hogy maradjon a gyermekek esetében az eredeti kedvezményes díj. Elhangzott az, hogy micsoda spórolás lesz ez, de az a baj, hogy a matematika pont fordítva működik. Ugyanis ezek az egyesületek jelen pillanatban is edzik a gyerekeket, használják a füves pályát, gyakorlatilag nekik itt nem költség csökkenés lesz a költségvetésükben, mert ezt a pályát használni fogják, hanem az eddig meglévő füves pályán edzés mellett plusz költséggel fog nekik járni ez. Az egyesületek bevétele ez által nem nő, hanem növekedni fognak a kiadásaik. Volt egy tévhit, hogy micsoda nyeresége lesz a sportegyesületeknek, és pont ellentétesen igaz, ez költségnövelő tényező lesz nekik, annak ellenére, hogy sportszakmailag ez egy óriási előre lépés. Ezért sem támogatnám, hogy adott esetben itt a felnőttekhez képest 50 %-os ár legyen megállapítva, hisz így is feszes költségvetéssel dolgoznak az egyesületek, azt gondolom, hogy bármilyen mértékű emelés már többlet nekik. Ha még mellette ilyen mértékű lenne, azt gondolom, nem lenne arányos. Jobban meg tudják a felnőttek is fizetni ezt, a gyerekek ahogy a tornatermet, ahogy a sátrat használják, ugyanaz az összeg lenne korrekt. Ezt a KLIK is elfogadta, azt gondolom, az lenne a méltányos a műfüves pályára, alapvetően megköszönöm az önkormányzat segítségét és anyagi támogatását, de azért mégiscsak a nagy részét és kedvezményt a Magyar Labdarúgó Szövetség finanszírozta meg. És pont azért finanszírozta meg, mert létezik Nagykovácsiban két sportegyesület, amelyik gyerekekkel foglalkozik. Tehát pontosan az ő több évi tevékenységüknek az elismeréseképpen lehetett ezt a pályázatot megnyerni, és nagyon komoly pénzügyi többletet nyerve így meg, és csak részben az önkormányzat finanszírozta. Azt gondolom, hogy adott esetben ezt elismerve nem feltétlenül az a cél, hogy gyorsan bevételi forrásként tekintsen rá az önkormányzat. Azt gondolom, hogy az lenne a méltányos, ha az lenne a díj, amit megállapított az előterjesztő, ami megegyezik a KLIK, illetve a korábbi évek NATÜ tarifájával, és akkor nem térnénk el az évek óta bevált rendszertől.

**Kiszelné Mohos Katalin polgármester:** Ehhez azt tenném hozzá, hogy a sportegyesületek vezetői jelzése alapján az Amerikai iskolában jelenleg hasonló, vagy még ennél magasabb áron bérelt időpontokat hoznák át a műfüves pályára.

**dr. Klein Katalin**: Én már a bizottsági ülésen is felvetettem, hogy én ezt a témát levenném napirendről, vagy halasztanám, de képviselőtársaim akkor is másképp gondolták. Én azért elmondom, hogy mi aggaszt. Az MLSZ által rendelkezésünkre bocsátott téli használatról szóló útmutató szerint nem lehet használni, amikor hó fedi, a hónak természetes úton kell eltűnni róla, tehát nem lehet letakarítani. Olvadáskor nem lehet játszani, különösen egy hosszabb ideig tartó fagyást követően sem. Most pontosan egy olyan téli időszakban vagyunk, ami nem igazán arról szól, hogy focizni van kedve bárkinek. Alapvetően ezzel indokolnám azt, hogy egy kicsit várjunk, azzal összevetve, hogy látom, nem vagyunk egységesek a használati díjat illetően sem. Én azt gondolom, hogy nagyon szép ez a létesítmény és a 30 millió Ft is egy nagyon szép összeg, nagyon kellene vigyázni ennek az átvételével, használatával, amikor nincsenek meg azok a feltételek, amik a szabályszerű használatot elősegítenék. Mire gondolok? Nem tudnak cipőt cserélni, nincs hol, nem tudnak leülni, nincs egy fedett rész. Gyakorlatilag nem tudjuk elvárni a saját megunk által állított feltételek betartását. Pillanatnyilag még nem tisztázott, hogy a NATÜ által ki lesz delegálva. Azt hiszem, hogy pont ez a január, februári időszak alkalmas lenne arra, hogy mindezt végig gondoljuk, illetőleg, hogy a költségvetésből mennyit szánunk arra, hogy a minimális kiszolgáló épületeket megteremtsük, gondolok itt pl. a WC-re. A magam részéről nem támogatom, hogy ebben ma döntés szülessen.

**Kiszelné Mohos Katalin polgármester:** Ezzel az a probléma, hogy 1-2-3 hónap múlva sem fognak ezek rendelkezésre állni, hiszen ennyi idő alatt nem készülne el. A pályát viszont, ha nem használjuk, nem derülnek ki a garanciális problémák. Minél előbb el kellene kezdeni használni, ráadásul a sportegyesületektől érkezett jelzés, hogy ők lehetőség szerint természetesen betartva azt, hogy az időjárás adta lehetőségek mit engednek, szeretnék minél előbb elkezdeni használni. A másik az, hogy a problémák akkor derülnek ki, ha használjuk. Ha nem hozunk döntést, akkor senki nem mehet a pályára, mert a nélkül, hogy a feltételeket meghatároznánk, nem lehet elkezdeni használni. Nekem az volt a javaslatom, hogy próbaüzem legyen valóban, de kezdjük el, határozzuk meg a feltételeket, és majd három hónap múlva a tapasztalatok alapján felülvizsgálhatjuk mind a nyitva tartási időt, mind a bérleti díjat. De az, hogy üresen álljon a pálya, amikor a következő napokra is plusz 10 C°-ot jósolnak, lehet még a tél folyamán enyhe idő, és nem mehetnek fel se az egyesületek se a családok.

**Tegzes Endre**: A bizottsági ülésen többször elhangzott az is, hogy igazából mi szeretnénk maximálisan támogatni minden Nagykovácsi lakost, egyesületet, gyereket, családot. De azt még tudomásul kell venni, hogy nem tudjuk azt, hogy ennek az üzemeltetése milyen összegig fog eljutni, illetve az üzemeltetéssel kapcsolatban, ha ezek a bevételek összejönnek, ezeket vissza lehet forgatni akár padokra, akár egy kicsit fedett öltözőre. Semmiféle olyan szándékunk nem volt, hogy ebből mi nyereséget termeljünk, hanem csak és kifejezetten ennek a pályának a minél jobb üzemeltetése volt a cél. Ettől függetlenül egyetértek az előbb elhangzottakkal, vigyázzunk rá, és nem lehet tudni, hogy azok, akik használják, mennyire fogják megvédeni ezt a pályát.

**Fodor Attila**: Szeretnék egy tévhitet eloszlatni a nélkül, hogy üzleti titkot elárulnék. Az Amerikai iskola által kijelölt bérleti díj, ami nagyjából megegyezne ezzel a javasolt 50 %-os díjjal, az nem 20x40-es kisméretű pályára vonatkozik, hanem az egész teljes nagy méretű, még a füves pályánknál is nagyobb méretű füves pályának a bérleti díja. Tehát egy olyan nagyságrendű összegért egy egész nagy pályát kapnak az egyesületek. Azt gondolom, hogy aránytalan a dolog, ugyanis ott egy pályán 2-3 csapat is tud edzeni, míg a 20x40-es pályán csak egy csapat. Ezért aránytalan az Amerikai iskolára hivatkozás. Nagyon nem értek egyet azzal, hogy egy, a Labdarúgó Szövetség által megtámogatott, sportegyesületeket támogató, részben önkormányzati finanszírozású sportpályát, ahol adott esetben a nagyagykovácsi gyerkeknek a sportolása a cél, összehasonlítani egy magán Amerikai iskolának az üzleti bérleti díjaival, hát számomra ez több, mint nem egyeztethető össze. Én nem hivatkoznék az Amerikai iskolára, hogy ahhoz igazítsuk a bérleti díjakat. Egy magán, és nagyon jó színvonalon, és anyagi körülmények között működő iskoláról van szó.

**Kiszelné Mohos Katalin polgármester:** Én akkor szeretnék arra a kérdésre választ kapni, hogy amennyiben a kedvezményes díjat szavazná meg a Képviselő-testület, abban az esetben a szülők számára csökkenne-e a befizetendő díj.

**Fodor Attila**: Polgármester asszony nem figyelt akkor, amikor a beszámolómat mondtam. Azáltal, hogy a műfüves pályára megy a két sportegyesület, ezáltal nekik növekszik a költségük. Ha növekszik a költségem és a bevétel nem, akkor mitől csökkenne a támogatói díj. Nem csökkenés lesz számukra, hanem plusz kiadás lesz. Jelen pillanatban, ha használják a füves pályát, ami jelen pillanatban a mi ciklusunkban és az előző ciklusban is ingyenes volt, ahhoz képest amikor rámegyünk a műfüves pályára, akkor minden egyes óra plusz kiadás. Növekszik a kiadása a két sportegyesületnek, akkor mitől csökkenne a támogatói díj.

**Kiszelné Mohos Katalin polgármester:** Akkor az a kérdésem, hogy ugye az egyértelmű mindenki számára, hogy a nagy pályát ingyenesen kapja mindegyik sportegyesület. Felvesznek-e a sportpálya működtetésére támogatást?

**Fodor Attila:** Bizottsági elnökként nekem nem feladatom meghatározni, de nem tudok róla, hogy támogatást vennének fel.

**Kiszelné Mohos Katalin polgármester:** Én másképp tudom, szeretném, ha ennek utána nézne. Amennyiben ingyenesen biztosítja az önkormányzat a pályát, ezt kellene rögzíteni, hogy mivel ingyenesen kapja a pályát, ezért nem vesz fel rá TAO támogatásként a működtetésre összegeket.

**Gerely Gábor**: Készült-e valamilyen becslés, kimutatás azzal kapcsolatban, hogy a féláras, illetve a nagyon kedvezményes 1500 Ft-os bérleti díj között mekkora az éves árbevételi különbség? Csak, hogy érzékelni tudjuk, hogy ez most egy valós probléma-e.

**Kiszelné Mohos Katalin polgármester**: Ezt nagyon könnyen ki tudjuk számolni, amennyiben tudjuk, hogy milyen lesz a kihasználtsága a pályának. De éppen ezért kell a próba időszak, hogy ezt megláthassuk. Ezt most senki nem tudja megjósolni, hogy milyen kihasználtsága lesz a pályának, és a kihasználtságtól függően tudunk majd változtatni.

**dr. Szabó András:** A Pénzügyi bizottsági vélemény első mondata az volt, hogy nem tudjuk, hogy mi várható, hanem elindulunk egy próbaidőben. Nyilván ki fog derülni, hogy milyenek az igények. Ezzel függ össze a pénz meghatározása is. Ha nem tudom, hogy mekkora az igény, mekkora a fizetőképes kereslet, akkor meghatározok most egy 50 %-ot, és meg fogjuk látni, hogy ilyen ár mellett lesz-e érdeklődés. Nyilvánvaló, ha üresen fog állni a pálya, akkor majd csökkenteni kell a díjat, de lehet, hogy ilyen ár mellett is teljes lesz a kihasználtság. Erre senki nem tud most még választ adni, ezért ez egy próba. Nincsen semmilyen pénzügyi racionalitású ellenérv, hanem a próbát érdemesebb magasabbról kezdeni, mert ha alacsony árról kezdjük, és nagy lesz az igény, akkor már nehezebb emelni a díjakat.

**Kiszelné Mohos Katalin polgármester:** Köszönöm. Kérdezem, hogy van-e még további kérdés. Nincs. Akkor most ismertetem a szavazás menetét, mert az OKB ülésén is egy félreértés kapcsán nem egészen úgy szavazott mindenki, ahogy eredetileg elképzelte. Elsőként felteszem az OKB javaslatát arról, hogy 6000-ről 7000 Ft-ra emeljük-e pályavilágítással a bérleti díjat. Második szavazásnak felteszem a műfüves pálya nyitva tartási idejét, amit szintén az OKB javasolt. Harmadik, amennyiben elfogadja a testület a 7000 Ft-ra emelést, akkor ennek megfelelően a kedvezményes díj 2500 és 3500 Ft legyen, tehát az 50 %-os kedvezményes díjról szavazunk. Negyedik arról a javaslatról szavazunk, hogy szombaton és vasárnap az üzemeltető által meghatározott 1-1 órában a nagykovácsi családok is ingyenesen kaphassák a pályát. Ezt követően a módosító javaslatokkal együtt megszavazzuk az eredeti határozati javaslatot, hiszen abban vannak olyan dolgok, amik a módosításokban nem szerepelnek. Tehát elsőként szavazzunk arról, hogy világítással 7000 Ft/óra legyen a bérleti díj. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**11/2018. (I. 25.) HATÁROZATA**

**Tárgy: Módosító javaslat a műfüves sportpálya használati díjára vonatkozóan**

Nagykovácsi Nagyközség Önkormányzat Képviselő-testülete a műfüves futballpálya használati díjára vonatkozóan úgy dönt, hogy a teljes árat pályavilágítással 7000 Ft/óra összegben határozza meg.

**Határidő**: azonnal

**Felelős:** Polgármester

**Kiszelné Mohos Katalin polgármester:** Köszönöm. Most a nyitva tartásról szavazunk az OKB javaslata szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**12/2018. (I. 25.) HATÁROZATA**

**Tárgy: Módosító javaslat a műfüves sportpálya nyitva tartására vonatkozóan**

Nagykovácsi Nagyközség Önkormányzat Képviselő-testülete a műfüves futballpálya nyitva tartását az alábbiak szerint határozza meg.

Hétfő-Péntek: 08 – 21 óra

Szombat: 10 – 21 óra

Vasárnap: 12 – 21 óra

Ünnepnapokon: Zárva

**Határidő**: azonnal

**Felelős:** Polgármester

**Kiszelné Mohos Katalin polgármester:** Köszönöm. Most arról szavazunk, hogy az 5000 Ft és a 7000 Ft feléért bérelhetik a szervezetek a sportpályát óránként. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 5 igen, 1 nem 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**13/2018. (I. 25.) HATÁROZATA**

**Tárgy: Módosító javaslat a műfüves sportpálya kedvezményes használati díjára vonatkozóan**

Nagykovácsi Nagyközség Önkormányzat Képviselő-testülete a műfüves futballpálya használati díjára vonatkozóan úgy dönt, hogy a táblázat az alábbiak szerint módosul

|  |
| --- |
| **Kedvezményes ár (óra/Ft)** |
| **Nagykovácsi székhelyű szervezetek** |
| *2500* |
| *3500* |

**Határidő**: azonnal

**Felelős:** Polgármester

**Kiszelné Mohos Katalin polgármester:** Köszönöm. Negyedik szavazás következik, hogy szombaton és vasárnap 1-1 órában a nagykovácsi családok ingyenesen vehessék igénybe a pályát. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**14/2018. (I. 25.) HATÁROZATA**

**Tárgy: Módosító javaslat a műfüves sportpálya használatára vonatkozóan**

Nagykovácsi Nagyközség Önkormányzat Képviselő-testülete úgy dönt, hogy a határozati javaslat 3. pontja a következő c) alponttal egészül ki:

c) szombaton és vasárnap az üzemeltető által meghatározott 1-1 órában a nagykovácsi családok.

**Határidő**: azonnal

**Felelős:** Polgármester

**Kiszelné Mohos Katalin polgármester:** Köszönöm. Most pedig a teljes határozati javaslatot teszem fel szavazásra az elfogadott módosításokkal. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 7 igen, 2 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**15/2018. (I. 25.) HATÁROZATA**

Tárgy: Döntés a műfüves sportpálya működtetéséről és használatáról

Nagykovácsi Nagyközség Önkormányzat Képviselő-testülete

1. a Nagykovácsi Nagyközség Önkormányzata kizárólagos tulajdonában álló 4561/7 hrsz. alatti ingatlan 1200 m2 nagyságú területrészén megépített, természetben a Nagykovácsi Nagyszénás u. alatt található 20x40 méter területnagyságú műfüves futballpálya üzemeltetési feladatainak ellátásával 2018. február 1. napjától a Nagykovácsi Nagyközség Önkormányzat Településüzemeltetési Intézményét (Nagykovácsi, Pók utca 58.) bízza meg.

2. az 1. pontban meghatározott műfüves futballpálya fenntartási, működési költségét a mindenkori költségvetésében biztosítja.

3. az 1. pontban meghatározott műfüves futballpálya használati díját az alábbiak szerint határozza meg:

|  |  |  |
| --- | --- | --- |
| **20x40 méteres műfüves futballpálya** | **Teljes ár**  **(Ft/óra)** | **Kedvezményes ár (Ft/óra)** |
|  |  | **Nagykovácsi székhelyű szervezetek** |
| **Pályavilágítás nélkül** | 5000 | 2500 |
| **Pályavilágítással** | 7000 | 3500 |

A pályát ingyenesen használhatják:

a) a Nagykovácsi Általános Iskola tanulói az oktatási napok tanórái keretében;

b) a Nagykovácsi Kispatak Óvoda gyermekei foglalkozás keretében;

*c)* szombaton és vasárnap az üzemeltető által meghatározott 1-1 órában a nagykovácsi családok.

A pályát alkalomszerűen igénybevevők kötelesek a használati díjat előre készpénzben kiegyenlíteni a pályagondoknál.

A pályát rendszeresen sportcélra igénybevevők a használati díjat külön megállapodásban meghatározott módon fizetik meg.

4. az 1.pontban meghatározott műfüves futballpálya házirendjét az előterjesztés 1. melléklete szerinti tartalommal jóváhagyja.

**Felelős**: Polgármester

**Határidő**: értelemszerűen

**13. napirendi pont**

**Döntés politikai kezdeményezés támogatásáról**

**Kiszelné Mohos Katalin polgármester***:* *Röviden* i*smertette az előterjesztést*. Kérdezem, hogy van-e kérdés, hozzászólás. Nincs. Akkor szavazásra teszem fel a határozati javaslatot az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**16/2018. (I. 25.) HATÁROZATA**

**Tárgy: Döntés politikai kezdeményezés támogatásáról**

Nagykovácsi Nagyközség Önkormányzatának Képviselő-testülete úgy dönt, hogy

* elutasítja a Soros-tervet, és azt, hogy a településeken bevándorlásszervező irodát működtessenek,
* felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlásszervező Soros-szervezetek ellen.

**Határidő**: azonnal

**Felelős**: polgármester

**14. napirendi pont**

**Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

**Kiszelné Mohos Katalin polgármester***:* *Röviden* i*smertette az előterjesztést*. Az előterjesztést az Egészségügyi bizottság és a Pénzügyi bizottság is tárgyalta. Átadom a szót először dr. Szabó András elnök úrnak, hogy ismertesse az Egészségügyi bizottság bizottság álláspontját.

**dr. Szabó András EÜB elnöke**: Az előterjesztést az Egészségügyi bizottság tárgyalta és egyhangúlag támogatta.

**Kiszelné Mohos Katalin polgármester***:* Köszönöm. Kérem Tegzes Endre elnök urat, hogy ismertesse a Pénzügyi bizottság álláspontját.

**Tegzes Endre PB elnöke**: A Pénzügyi bizottság is egyhangúlag 3 igen szavazattal elfogadásra javasolja azzal, hogy a határozatban nettó összeg szerepel.

**Kiszelné Mohos Katalin polgármester:** Köszönöm. Nincsen ÁFA járuléka, illetve nincsen más fizetendő plusz, ez a teljes összeg. Kérdezem, hogy van-e kérdés, hozzászólás. Nincs. Akkor szavazásra teszem fel a határozati javaslatot az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Képviselő-testülete jelen lévő 9 tagja 8 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**17/2018. (I. 25.) HATÁROZATA**

**Tárgy: Döntés a Budakeszi orvosi ügyelet ellátása tárgyában kötendő szerződésről és annak finanszírozásáról**

Nagykovácsi Nagyközség Önkormányzatának Képviselő-testülete a Budakeszi orvosi ügyelet ellátására vonatkozó szerződés aláírására a jóváhagyást megadja.

Nagykovácsi Nagyközség Önkormányzatának Képviselő-testülete felhatalmazza a polgármestert a Budakeszi orvosi ügyelet finanszírozására vonatkozó pénzeszköz átadási megállapodás aláírására.

Nagykovácsi Nagyközség Önkormányzatának Képviselő-testülete a Budakeszi Orvosi Ügyelet ellátásához a plusz 1 fő orvos/mentőtiszt lakosságszám arányosan meghatározott finanszírozásához 2018. évben 1 184 222 Ft összeggel hozzájárul.

**Határidő:** azonnal

**Felelős:** polgármester

**Kiszelné Mohos Katalin polgármester:** Köszönöm szépen. Amennyiben nincs több kérdés, hozzászólás, a Képviselő-testület nyílt ülését 19 óra 25 perckor bezárom.

K.m.f.

Kiszelné Mohos Katalin Papp István

polgármester jegyző